**Vântul are păr tăiat**

*Constanţa Buzea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vântul ăsta e băiat?

N-are şapcă, n-are barbă?

Vrei să-l tragi puţin de păr,

Şi, când colo, rupi o iarbă.

Vântul are păr tăiat?

E băiat, într-adevăr?

Sigur, vântul e băiat!

Mi-ar plăcea să fie fată,

Mi-ar plăcea şi să se vadă.

Vreau să ne jucăm un pic,

Dar din vânt nu văd nimic.

Cum se urcă în copac?

Cum zbârleşte apa-n lac?

Cum împinge nori pe cer?

Vreau să-l văd. Atâta-i cer!

Uite, zic, îmi trage fusta

Cu o mână de nimic

Şi mă-mpinge de la spate,

Merg de parcă-aş avea roate.